Video: Kangaroe hop vrou van fiets af‘n Skermskoot uit die video. ŉ Vrou van Canberra in Australië is vroeër die week deur ŉ kangaroe van haar fiets af gespring. Die Sydney Morning Herald berig Bronwyn Calver (45) was Maandagmiddag op pad huis toe, toe ŉ kangaroe skielik teen haar vasgespring het en sy van haar fiets af geslinger is. Drie motors het stilgehou en verbygangers het by Calver gewag tot ŉ ambulans opgedaag het. Sy moes steke kry vir ŉ snyplek op haar knieg en haar elmboog is ook beseer. Die kangaroe was egter nie so gelukkig nie. Nadat hy Calver van haar fiets af gespring het, het hy oor ŉ reling gespring waar hy op ŉ ander pad deur ŉ motor doodgery is. Calver het die voorval met ŉ Go-Pro-kamera, wat aan haar fiets gemonteer was, afgeneem en die beeldmateriaal op YouTube geplaas.